पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को शहर में दोपहर बाद फिर मौसम के तेवर बदल गए। सुबह से तीखी धूप चटक रही थी लेकिन दोपहर 2:30 बजे के बाद घने बादल छा गए। मौसम वैज्ञानिकों का कहना है की यदि दोपहर में घने बादल नहीं छाते तो सीजन में दूसरी बार पारा 42 डिग्री पार पहुंचता।
मौसम वैज्ञानिक एचएस पांडे ने बताया कि गुरुवार को दिन का तापमान 41.8 डिग्री दर्ज किया गया। बुधवार की तुलना में इसमें 0.7 डिग्री का इजाफा हुआ। दोपहर 2:30 बजे तक पारा 41 डिग्री पर पहुंच गया था। इसके बाद बादल छा गए नहीं तो पारा 42 डिग्री पार पहुंच सकता था।गुरुवार इस सीजन का दूसरा सबसे गर्म दिन रहा। इससे पहले इस सीजन में 29 अप्रैल को दिन का तापमान 42.8 डिग्री दर्ज किया गया था। इसके अलावा सीजन में अब तक पारा 42 डिग्री पार नहीं पहुंच सका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn